b'\n_START_ARTICLE_\nJanez Hribar (1909-1967)\n_START_SECTION_\n\xc5\xbdivljenjepis\n_START_PARAGRAPH_\nHribar je bil pred vojno med organizatorji Dru\xc5\xa1tva kme\xc4\x8dkih fantov in deklet ter kme\xc4\x8dko-delavskega gibanja na Notranjskem. Leta 1939 je postal \xc4\x8dlan KPS. Po okupaciji Jugoslavije je bil med prvimi organizatorji NOB, kateri se je tudi sam priklju\xc4\x8dil. Sprva je bil namestnik poveljnika bataljona, (\xc5\xa0ercerjev bataljon), nakar je postal politi\xc4\x8dni komisar \xc5\xa0ercerjevega bataljona, Notranjskega in Krimskega odreda ter \xc5\xa0ercerjeve brigade, namestnik politi\xc4\x8dnega komisarja 14. divizije, politi\xc4\x8dni komisar 18. divizije ter 9. in 7. korpusa. Na Zboru odposlancev slovenskega naroda v Ko\xc4\x8devju je bil izvoljen v plenum OF in v slovensko delegacijo, ki je od\xc5\xa1la na II. zasedanje AVNOJa._NEWLINE_Po vojni je opravljal ve\xc4\x8d pomembnih politi\xc4\x8dnih funkcij v CK ZKJ in v vladi LRS v kateri je bil med drugim minister za kmetijstvo, minister brez listnice (do 1949), predsednik Oblastnega ljudskega odbora Ljubljana in predsednik sveta za kmetijstvo in gozdarstvo LRS (1951--52). Od 1945 do 1966 je bil tudi ve\xc4\x8d let \xc4\x8dlan prezidija oz. ter najvi\xc5\xa1jih organov KP (od 1948 politbiroja oz. izvr\xc5\xa1nega komiteja CK KPS/ZKS, CK ZKJ) in SZDL ter zvezni poslanec. Bil pa je tudi pobudnik za ustanovitev podjetja Kovinoplastika Lo\xc5\xbe._NEWLINE_Po njem je poimenovana Osnovna \xc5\xa1ola heroja Janeza Hribarja v Starem Trgu pri Lo\xc5\xbeu.'